དཔེར་ན་བོད་ཡུལ་འདིར་གནོད་སྦྱིན་ནམ་བདུད་ཀྱི་དབང་བསྒྱུར་བའི་དུས་དེར།ཡུལ་ལྷ་གཞི་བདག་དང་ཡུལ་གྱི་བར་གྱི་མཐུན་སྦྱོར་རམ།གདོད་མའི་བོནད་གྱི་ངོ་བོ་དང་མཚུང་བ།བསང་གསོལ་དང་དར་ལྕོག་སོགས་ཀྱི་ཡུལ་ལྷ་གཞི་བདག་རྣམས་བསོ་བ་དང་།ཕན་ཚུན་འབྲས་སྡུམ་གྱི་ཆོ་ག་གཉེར་མཁན།ཡ་ཐོག་སྲིད་པའི་བོན་རྒན།བདུད་བོན་ཁ་་འབྲིང་ཡུག་ཞེས་པ་དེས་བྱེད་ཀྱི་ཡོད་པ།དྲ་བ་ནག་པོའི་རྒྱུད་དང་།གླིང་བཞི་བསྟན་པའི་འབྱུང་ཁུངས་དབལ་མོའི་གཞུང་སོགས་ཀྱི་བབ་ལ་གཞིགས་ན་ཤེས་ལ།དེ་ནས་རིམ་བཞིན་དུས་རབས་ཀྱི་འཕེལ་རིམ་འོག་ཡ་ཐོག་སྲིད་པའི་བོནད་ནམ་གདོད་མའི་བོན་གྱི་འདུ་ཤེས་ནི།ས་བདག་ས་ལ་བསྐོས་པ་དང་།བདག་ཀླུ་ལ་བསྐོས་པ།རྡོ་བདག་གཏོད་ལ་བསྐོས་པ།ཤིང་བདག་གཉན་ལ་བསྐོས་པ་སོགས་ས་བདག་ཀླུ་གཉན་ཡོད་པའི་ངོས་འཛིན་ཐོབ་པའི་དུས་ནས་བཟུང་།གཏོ་དཔྱད་ཀྱི་རིག་སམ་ཕན་ཚུལ་མཛའ་འབྲེལ་འདི་བཞིན་བྱུང་བར་འདོད་ཡང་།དེང་ཆར་འདི་ཡི་ཐོག་མའི་དུས་རིམ་ནི་བདུད་བོན་ཁ་ཏ་མགྲིན་ཡུག་ནས་བཟུང་བ་ལས།དེ་ཡི་གོང་དུ་གཏོ་དཔྱད་དམ་དེ་ལྟ་བུའི་ཕྱི་ཡི་ཁོར་ཡུག་དང་།ནང་གི་གནས་རྡོད་མི་རིགས་བར་ཆམ་མཐུན་གྱི་འདུ་ཤེས་ཡོད་དགོས་ཀྱང་ད་ལྟ་འདི་ཞེས་བརྗོད་པར་དཀའ་ནའང་།དུས་དེ་ནས་གདོད་མའི་བོནད་ཞེས་ལྷ་འདྲེ་ཡོད་པར་འདོད་པའི་སྲོལ་རྒྱུན་རིག་གནས་དེ་དག་བོད་མིའི་སེམས་ཁམས་ལྷན་དུ་གནས་ཡོད་ཅེས་སྨྲས་ན་ཆོག་ལ།དེ་ནས་རིམ་བཞིན་ད་ལྟའི་བར་ཡར་རྒྱས་སུ་འགྲོ་བའི་བརྒྱུད་རིམ་འོགཆེས་སྔ་བ་མི་ལོ་བརྒྱད་སྟོང་གོང་དུ་གཡུང་དྲུང་བོན་གྱི་ཆོས་ལུགས་སྲོལ་གཏོད་པ་པོ་སྟོན་པ་གཤེན་རབ་དེ་ཉིད་ཞང་ཞུང་གི་ཡུལ་སྟོད་ཁྱུང་ལུང་དངུལ་མཁར་ནས་རིམ་བཞིན་ད་ཆའི་ཀོང་ཡུལ་བར་དུ་ཕེབས་པ།༼བོན་གྱི་ལོ་རྒྱུས་མཛད་མདོ༽་ཁག་ལས་གསལ།སྟོན་པ་གཤེན་རབ་གྱིས་སྟོད་གངས་རྒྱལ་ཏི་སེ་ནས་བཟུང་བོད་ཀྱི་གནས་ཆེན་ཁག་ལ་བྱིན་གྱི་རླབས་པ་མ་ཟད།ཁྱད་པར་དུ་བོད་ཁམས་སྐྱོངས་བའི་རྟེན་མ་བཅུ་གཉིས་དང་།རྗེ་ཡི་མགུ་ལྷ་བཅུ་གསུམ་སོགས་ཞང་བོད་ཀྱི་ཡུལ་ལྷ་གཞི་བདག་རྣམས་ལ་མཚན་གནས་བྱིན་ནས།ངོ་སོ་མཆོད་བསྟོད་ཀྱི་གཞི་བཟུང་སྟེ་ཕན་ཚུན་འབྲེལ་བ་དང་འདུ་ཤེས་སྔར་ལས་ལྷག་པ་བྱུང་བ་ཡིན་ཏེ།༼མདོ་འདུས༽ལས།བོད་ཀྱི་བོན་པོ་རྣམས་ལ།ཡར་ལ་ལྷ་གསོལ་བ་དང་།མར་ལ་ཡུག་ཕུད་པའི་ལུང་ཕོགཞེས་འདི་ནས་ཡ་ཐོག་སྲིད་པའི་བོན་ནམ་གདོད་མའི་བོན་དེ་ཉིད་འཕེལ་རིམ་གྱི་ལ་ཚིག་ཐོག་མ་དེ་འདི་ནས་བཟུང་ན་ཆོག་པ་ཡིན་ལ།